सुरक्षा अभियान की शुरुआत की गई
बोकारो | बोकारोपावर सप्लाई कंपनी के प्रांगण में सुरक्षा अभियान 2017 की शुरूआत हुई। कार्यक्रम की अध्यक्षता कंपनी के मुख्य कार्यकारी अधिकारी के हरिनारायण ने की। उन्होंने इस मौके पर अधिकारियों और कर्मचारियों को सुरक्षा के प्रति अपनी जिम्मेदारियों से अवगत कराया। एक दूसरे को रखें सुरक्षित विषय पर अपने संबोधन में पावर प्लांट के महाप्रबंधक प्रभारी पीके सिन्हा ने कहा कि सुरक्षित रहते हुए कार्यक्षेत्र में कार्य करें। रिकार्ड बनाएं। जीएम प्रोजेक्ट आर कुमार ने सुरक्षा के प्रति सबकी सहभागिता पर जोर दिया। सीआईएसएफ के सहायक समादेष्टा एन के सिंह ने सड़क सुरक्षा को लेकर सजग किया। तो अनुरक्षण विभाग के जीएम एके सिंह ने निबंध प्रतियोगिता, वाद-विवाद प्रतियोगिता में भाग लेने के लिए प्रेरित किया। सुरक्षा विभाग के अजय कुमार, संजय सिन्हा ने सुरक्षा की शपथ दिलाई।
hin_Deva hin_Deva